10 idees vir Hot chocolate met ’n twist | Voelgoed
Tuis Voelgoed Huis, ens 10 idees vir Hot chocolate met ’n twist
10 idees vir Hot chocolate met ’n twist
Voor die winter verby is maak seker jy bederf jouself met iets soets. Iets wat jou sommer opwarm ook...
Daar is niks beter as ŉ koppie hot chocolate in hierdie koue nie. Wees ŉ bietjie uitspattig en gebruik ŉ paar van hierdie idees om jou drankie mee op te kikker.
’n Eetlepel karamelsous kan wonders doen. Roer dit in jou warm koppie kakao en vat ŉ lekker groot sluk.
Dit klink dalk vreemd om iets wat so koud is in ŉ warm drankie te sit, maar ’n skeppie van jou gunsteling roomys maak dit regtig lekker romerige. Jy gaan spyt wees dat jy dit nie lankal gedoen het nie.
3. Kaneel of vanielje
’n 1/4 teelepel van enige van hierdie maak die winter sommer soeter.
Sny ŉ paar stukkies lemoenskil op en voeg dit by jou hot chocolate. Die sitrus geur is lieflik.
5. Espresso of koffie
As jy gewoonlik jou dag met ŉ koppie koffie begin is dit ŉ goeie idee om dit met hot chocolate te meng vir ŉ lekker warm kombinasie.
ŉ Stukkie peperment sjokolade of selfs een van daardie peperment lekkergoed wat jy sommer by ŉ restaurant kry, maak ŉ goeie bestanddeel om saam met jou warm sjokolade te meng. Dit is veral ŉ moet wanneer jy verkoue het.
Nie gedink ŉ mens kan so iets doen nie? Wel, as jy mal is oor grondboontjiebotter, meng ’n eetlepel of twee in jou koppie kakao. Jy sal dit definitief geniet.
Byna almal het ’n bottel kersies in die yskas. Voeg twee of drie teelepels van die sap in jou drankie of selfs ŉ kersie of twee. Dit gee ŉ heerlike soet smaak.
Sit ’n tropiese spin in jou drankie. Vervang helfte van die gewone melk met ŉ bietjie klappermelk. Jy sal die verskil dadelik proe.
Dit is nie net vir wafels en pannekoek nie. ŉ Teelepel stroop gee jou gewone hot chocolate ŉ unieke smaak.
Vorige artikelVergewe haar na die egskeiding
Volgende artikelTeddiebere troos na my seun sterf